سیاچن کې د بې درکه عسکرو لټون جاري دی
او هم د اتوار په ورځ اسلام آباد کې د امریکې سفارتخانې یو بیان کې د پاکستاني عسکرو په بې درکه کیدو اندیښمني څرگنده کړې ده. او د لټون په کوششونو کې يي مرستې وړاندیز کړی دی
د پاکستان په سیاچی گلیئشر کې د بې درکه شوؤ ١٣٥ پاکستاني عسکرو د لټون د پاره کاروائي د اتوار په ورځ هم جاري وه او چارواکي وائي کاروائي کې د هیلې کاپټرو نه هم مدد اخستلی کیږي. عسکري چارواکې وائي د پیښې ٢۴ ساعتو ورستو یو عسکر هم نه دی موندلی شوی. د پاکستان پوځ ترجمان میجر اطهر عباس د خالي په ورځ ډیوه ریډیو سره مرکه کې وو یل سیاچن گلیشئر کې ١١٧ پوځیان سحر وختي د وارې د یو گټ خوئیدو ورستو بې درکه شول. خو زیاتره مطبوعات د بې درکه شوؤ عسکرو شمیره ١٣٥ ښائي. عسکري چارواکې وائي بې درکه شوؤ خلکو کې ١٢۴ پوځیان او ١١ غیر پوځي کارونکې شامل دي. او د اتوار په ورځ اسلام اباد کې د امریکې سفارتخانې خپل یو ییان کې د پاکستاني عسکرو په بې درکه کیدو اندیښمنې څرگنده کړې ده او وئیلي که په دې کې څوک مړه شوې وې نو د هغوي کورنیو سره يي غمرازي کړې ده. سفارتخانې په خپل بیان کې د لټون په کوششونو کې د امریکې د طرفه د امداد وړاندیز هم کړې دی. جنرل اطهر عباس زیاته کړه چې دغه سیاچن کې کې یو کلومېټر پورې د واورې غټ گټان دي او دا اکثره د نېمې ورځې د نمر د تودېدو وروسته خویږي خو دا لمړی ځل دې چې دومره سحر وختي د واورې گټ خوئیدلې دی. دهماليه په غرونو کې دنړۍ په دغه لوړ دجنگ په محاذ دپاکستان او هند پوځونه گمارل شوي دي. د سمندردکچې څخه دشپږونيمو زرو ميټرو څخه په فاصله دغه د جگړې ميدان کې د١٩٨۴ء څخه دپوځونو برقراره ساتلو لپاره پاکستان او هند درانۀ مصرفونه زغمي، په دغه سيمه کې دسختو موسمي حالاتو له امله رامينځته کيدونکې وژنې دنيغ په نيغه جگړې څخه درامينځته کيدونکي زيان څخه ډيرې زياتې دي. دايټمي توان لرونکو دواړو گاونډي هيوادونو ترمينځ دسياچن گليشئر څخه دپوځونو دواپسۍ لپاره دمذاکرات گڼ دورونه شوي خو په دغه اړه کومې غوڅې نتيجې ته نۀ دي رسيدلي.